CEN พลิกโฉมธุรกิจ เน้นกลยุทธ์ Recurring Income ปั้นกำไรโตต่อเนื่อง
CEN หนุนการเติบโตจากกลุ่มธุรกิจเดิม มั่นใจการลงทุนธุรกิจกัญชาทั้ง ต้นน้ำ-กลางน้ำ-ปลายน้ำ เพื่อเป็นผู้นำตลาดและผลิตภัณฑ์มีส่วนผสมจากสารสกัดกัญชา ที่เริ่มเติบโตแบบก้าวกระโดด พร้อมโชว์จุดแข็งกู้วิกฤติด้านพลังงานจากโรงไฟฟ้า และธุรกิจใหม่ ตอบโจทย์สำหรับ Holding Company
CEN หนุนการเติบโตจากกลุ่มธุรกิจเดิม มั่นใจการลงทุนธุรกิจกัญชาทั้ง ต้นน้ำ-กลางน้ำ-ปลายน้ำ เพื่อเป็นผู้นำตลาดและผลิตภัณฑ์มีส่วนผสมจากสารสกัดกัญชา ที่เริ่มเติบโตแบบก้าวกระโดด พร้อมโชว์จุดแข็งกู้วิกฤติด้านพลังงานจากโรงไฟฟ้า และธุรกิจใหม่ ตอบโจทย์สำหรับ Holding Company
30 มิ.ย. 2565

นายเชิดศักดิ์ กู้เกียรตินันท์ ประธานเจ้าหน้าที่บริหาร บริษัท แคปปิทอล เอ็นจิเนียริ่ง เน็ตเวิร์ค จำกัด (มหาชน) หรือ CEN เปิดเผยว่า ธุรกิจกัญชา นับว่าเป็นอีกธุรกิจหนึ่งที่จะสร้างมูลค่าได้อย่างมหาศาลและจะสามารถตอบโจทย์ให้กับผู้บริโภคได้อย่างใกล้ชิดและทั่วถึง บริษัทฯได้จัดเตรียมงบลงทุนสำหรับ R&amp;D โดยผนึกกำลังกับนักวิชาการและเภสัชกร เพื่อให้ได้ผลิตภัณฑ์ที่มีคุณภาพและประสิทธิภาพ เตรียมพร้อมการรุกตลาดทั้งในและต่างประเทศ เป็นการพลิกกลยุทธ์สู่ Recurring Income  ด้วยนวัตกรรมและสารสกัดที่มีประโยชน์ต่อร่างกาย ในการพัฒนาสเต็มเซลล์จากพืช (Plant Stem Cell) และพืชที่มีคุณประโยชน์กับร่างกายหลายส่วน รวมทั้งจากกัญชา (Cannabis Stem Cell) เพื่อให้เซลล์ต้นกำเนิดมีความสามารถในการสร้างเซลล์ทดแทนได้อย่างไม่จำกัด เพื่อทดแทนหรือซ่อมแซมเซลล์ที่เสื่อมสภาพได้อย่างมีประสิทธิภาพมากยิ่งขึ้น เน้นการตอบโจทย์ให้กับผู้บริโภคทุกกลุ่ม โดยเตรียมวางแผนร่วมทุนกับบริษัทวิจัยและพัฒนาที่เกาหลี
ขณะเดียวกัน CEN ได้ทำการศึกษาการลงทุนในธุรกิจกัญชามาตั้งแต่ปลายปีที่แล้ว เริ่มตั้งแต่ธุรกิจการปลูกกัญชาที่เก็บช่อดอกขาย การสกัดสาร CBD จากช่อดอกกัญชา และการนำสารสกัด CBD ที่ได้ไปใช้ในผลิตภัณฑ์อาหารและเวชภัณฑ์กับผู้ผลิตหลายราย โดยกระทรวงสาธารณสุข ได้ปลดล็อกกัญชา กัญชง ออกจากบัญชียาเสพติดประเภท 5 เริ่มมีผลบังคับใช้เมื่อวันที่ 9 มิ.ย. 65 ที่ผ่านมา และปฏิเสธไม่ได้ว่ากัญชา-กัญชงนับเป็นเมกะเทรนด์โลกที่มีแนวโน้มเติบโตสูง และเป็นอีกหนึ่งตลาดที่มีศักยภาพสามารถเชื่อมโยงไปสู่ห่วงโซ่อุตสาหกรรมอื่น ๆ ตลอดจนต่อยอดเป็นสินค้าที่มีมูลค่าสูงและสร้างมูลค่าเพิ่มทางเศรษฐกิจได้อย่างมาก ไม่ว่าจะเป็นอาหาร เครื่องดื่ม การแพทย์ เครื่องสำอาง ฯลฯ นำไปสู่การก้าวขึ้นมาเป็นพืชเศรษฐกิจใหม่ของประเทศไทย คาดว่าจะทำให้มีเม็ดเงินสะพัดในตลาดทะลุหลักแสนล้านเหรียญดอลลาร์สหรัฐ
สำหรับการเข้าศึกษาลงทุนครั้งนี้เป็นการทำธุรกิจร่วมกันหรือ Partner กับคู่ธุรกิจที่มีองค์ความรู้ ความเชี่ยวชาญและความชำนาญเกี่ยวกับกัญชา-กัญชง  ทาง CEN จะเสริมความแข็งแกร่งด้านการลงทุน การขยายตลาดเพื่อสร้างยอดขายในประเทศและต่างประเทศผ่านพันธมิตรที่มีศักยภาพของ CEN จะมีทั้งผลิตภัณฑ์ด้านความงามและการรักษาบำบัดทางการแพทย์ เพื่อสอดคล้องแผนการดำเนินงานในกลุ่ม Health &amp; Treatment Clinic เพื่อรองรับกลุ่มผู้บริโภคทั้งคนเมืองและต่างชาติ ที่มีปัญหาด้านสุขภาพต่างๆ โดยจะมีแพทย์ผู้เชี่ยวชาญให้บริการ ทำให้ผู้บริโภคทุกระดับเข้าถึงสินค้าได้ง่ายและเร็วมากขึ้น พร้อมมั่นใจในการใช้ผลิตภัณฑ์เพื่อสุขภาพของตนเอง อีกทั้งการเปิดประเทศให้ชาวต่างชาติเข้ามาจะเสริมรายได้ให้เพิ่มขึ้น
นอกจากนี้ กลุ่มธุรกิจเดิมของ CEN คือ บริษัท เอ็นเนซอล จำกัด ซึ่งถือเป็นบริษัทย่อยที่ถืออยู่ 100% ดำเนินธุรกิจด้านพลังงานด้วยโรงไฟฟ้าระบบ Cogeneration ที่ได้พลังงานทั้งกระแสไฟฟ้าและความร้อน โดยลงทุน ผลิต จำหน่ายให้กับลูกค้าอุตสาหกรรมกระเบื้องขนาดใหญ่หรือโรงงานอุตสาหกรรมต่างๆ ค่าพลังงานที่ลูกค้าได้รับ ช่วยลดต้นทุนและสร้างโอกาสในการแข่งขันได้มากขึ้น ถือว่าเป็นการทำธุรกิจที่สร้างรายได้และผลกำไรแบบ Recurring Income ตลอดสัมปทาน 15 ปี ในสภาวะวิกฤติของค่าพลังงานที่ปรับตัวสูงขึ้นอย่างต่อเนื่องและมีความผันผวนสูงจากผลกระทบจากราคาน้ำมันในตลาดโลก
คุณเชิดศักดิ์ ประธานเจ้าหน้าที่บริหาร มั่นใจว่า STOWER มุ่งสู่ความเป็นผู้นำตลาดของประเทศไทย ในการลงทุนก่อสร้างเสาโทรคมนาคมให้เช่าที่ประเทศฟิลิปปินส์ ถือได้ว่าการลงทุนเป็นอนาคตของบริษัทที่สามารถสร้างมูลค่าการเติบโตแบบ Hi-Growth เนื่องจากมีความเสี่ยงต่ำ และมี EIRR กว่า 25% ถือเป็นปีที่ STOWER รุกเข้าสู่ธุรกิจเทเลคอมในต่างประเทศเต็มรูปแบบ ซึ่งจะส่งผลต่อภาพรวมธุรกิจที่จะสามารถกลับมาเทิร์นอะราวด์ได้ และมี Up site จากธุรกิจที่เกี่ยวข้องจากการเข้าลงทุนใน QROI Network Services Inc. (QNSI) ประเทศฟิลิปปินส์เป็นบริษัทดำเนินธุรกิจให้บริการด้านโทรคมนาคมในฟิลิปปินส์อันดับ 1 (Telecom Implementation Service) โดยได้รับการรับรองจากบริษัทชั้นนำระดับโลก อาทิ Huawei และ Ericsson และจากการแถลงข่าวล่าสุด STOWER ผนึกพันธมิตร T3 Technology ยักษ์ใหญ่ด้านเทคโนโลยีในประเทศไทย
ร่วมกันรุกตลาดบรอดแบนด์อินเทอร์เน็ต และ IoT ในฟิลิปปินส์ ต่อยอดธุรกิจให้เช่าเสาเทเลคอมของ STOWER ที่มีลูกค้าในมือเป็นลูกค้ากลุ่มเดียวกัน คาดว่าจะมีรายได้ในฟิลิปปินส์กว่า 3,000 ล้านบาทใน 3 ปี ตามรอย T3 Technology ที่ประสบความสำเร็จในไทย ด้วยยอดขายล่าสุดปีละกว่า 3,000 ล้านบาท จากการเติบโตอย่างก้าวกระโดดของธุรกิจในปีนี้  STOWER ได้รับการสนับสนุนเงินเพิ่มทุนจากผู้ถือหุ้นเพื่อนำมาสร้างและส่งมอบเสาส่งโทรคมนาคมตามสัญญาที่รับเพิ่มมา
ในส่วนธุรกิจ RWI มีความแข็งแกร่งทางด้านการเงินและมีความสัมพันธ์ที่ดีกับสถาบันการเงิน พร้อมที่จะจัดสรรงบลงทุนกว่า 400 ล้านบาท เพื่อขยาย ต่อยอด หรือแตกสายผลิตภัณฑ์จากธุรกิจเดิมที่มีความเชี่ยวชาญ โดยอยู่ระหว่างการศึกษาผลิตภัณฑ์ที่สามารถสร้างมูลค่าเพิ่มจากการดัดแปลงหรือเปลี่ยนวิธีการผลิต อีกทั้งมีการศึกษาความเป็นไปได้ในการประกอบธุรกิจนวัตกรรมใหม่ๆ เกี่ยวกับวัสดุอุตสาหกรรมก่อสร้าง เพื่อนำมาใช้เป็นวัสดุพื้นฐานของโครงการสาธารณูปโภค ทำให้ได้ต้นทุนที่ต่ำลงและเป็นมิตรต่อสิ่งแวดล้อม เพื่อเสริมสร้างรายได้ที่มั่นคงต่อเนื่อง เพื่อรองรับความผันผวนของราคาเหล็กโลกและค่าอ่อนตัวของเงินบาท
ทั้งนี้จากอานิสงค์เชิงบวกส่งผลให้ CEN มองหาโอกาสในการเติบโตทางธุรกิจ โดยการขยายไปยังกลุ่มธุรกิจใหม่ๆ เพื่อเป็นการต่อยอดธุรกิจเดิม ซึ่งในช่วงที่ผ่านมาบริษัทฯ ได้ทำการลงนามข้อตกลงเบื้องต้นในการดำเนินธุรกิจ กับบริษัทหลักทรัพย์แห่งหนึ่ง จะเข้าไปลงทุนธุรกิจหลักทรัพย์ ให้บริการเกี่ยวกับหลักทรัพย์ครบวงจร สามารถเสริมความแข็งแกร่งของการดำเนินธุรกิจ Holding Company ของบริษัทฯ และมีการศึกษาธุรกิจ Trading ที่เป็นตัวแทนนำเข้าและจำหน่ายกากอุตสาหกรรมหรือ Slag ให้กับบริษัทอสังหาริมทรัพย์หรือโรงงานขนาดใหญ่เพื่อไปใช้ทดแทนวัสดุในประเทศที่มีราคาสูงขึ้น นำมาช่วยลดต้นทุนและทดแทนการใช้ขี้เถ้าหรือใช้แทน
อย่างไรก็ตามหินคลุกในโรงงานอุตสาหกรรม ทำให้ได้ต้นทุนที่ต่ำลง จะรับรู้รายได้จากการรับกำจัดกากอุตสาหกรรมที่มีใบรับรองว่าไม่มีมลพิษต่อสิ่งแวดล้อม หรือการหา Synergy ร่วมกันกับพันธมิตรที่มีศักยภาพ